CELEX: 32004D0827
Language: lv
Date: 2004-11-29 00:00:00
Title: 2004/827/EK: Komisijas Lēmums (2004. gada 29. novembris), ar ko atļauj pagaidu atkāpi no Padomes Direktīvas 2000/29/EK dažiem noteikumiem attiecībā uz Austrālijas izcelsmes augsnes ievešanu (izziņots ar dokumenta numuru K(2004) 4449)

3.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 358/33
            
         
      KOMISIJAS LĒMUMS
   
   (2004. gada 29. novembris),
   ar ko atļauj pagaidu atkāpi no Padomes Direktīvas 2000/29/EK dažiem noteikumiem attiecībā uz Austrālijas izcelsmes augsnes ievešanu
   (izziņots ar dokumenta numuru K(2004) 4449)
   (2004/827/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 15. panta 1. punktu,
   ņemot vērā Austrālijas lūgumu,
   tā kā:
   
               (1)
            
            
               Saskaņā ar Direktīvu 2000/29/EK augsni, kuras izcelsme ir dažās trešās valstīs, principā nedrīkst ievest Kopienā.
            
         
               (2)
            
            
               Austrālija ir lūgusi atļauju eksportēt nelielu daudzumu Austrālijas izcelsmes augsnes uz Kopienu, lai ceremonijas vajadzībām to izmantotu uz Beļģijā apglabāta Austrālijas pilsoņa kapa.
            
         
               (3)
            
            
               Pirms attiecīgo augsni izvedīs no Austrālijas, to atbilstoši apstrādās un tai pievienos oficiālu apliecinošu dokumentu, ko šim nolūkam izsniegušas Austrālijas iestādes.
            
         
               (4)
            
            
               Komisija uzskata, ka nepastāv risks augiem vai augu produktiem kaitīgu organismu izplatībai, ja augsni apstrādā Austrālijas ierosinātā veidā.
            
         
               (5)
            
            
               Tādēļ dalībvalstīm uz ierobežotu laiku jāatļauj paredzēt atkāpi, ar ko atļauj ievest nelielu augsnes daudzumu, kam paredz īpašus apstrādes nosacījumus.
            
         
               (6)
            
            
               Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo dalībvalstīm atļauj paredzēt atkāpi no Direktīvas 2000/29/EK 4. panta 1. punkta, ņemot vērā šīs direktīvas III pielikuma A daļas 14. punktā minētos aizliegumus attiecībā uz augsni, kuras izcelsme ir Austrālijā.
   Lai saņemtu atkāpi, augsnei piemēro pielikumā paredzētos īpašos nosacījumus, ieved Kopienā laikposmā no 2004. gada 20. novembra līdz 2005. gada 31. janvārim un paredz izmantošanai ceremonijā.
   Atļauja neierobežo turpmākas atļaujas vai procedūras, kuras var pieprasīt saskaņā ar citiem tiesību aktiem.
   2. pants
   Dalībvalstis, kuras piešķir atkāpes saskaņā ar šo lēmumu, iesniedz par to ziņojumu Komisijai līdz 2005. gada 1. martam.
   3. pants
   Šis lēmums ir adresēts dalībvalstīm.
   
      Briselē, 2004. gada 29. novembrī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2004/102/EK (OV L 309, 6.10.2004., 9. lpp.).
   
      PIELIKUMS
      Īpašie nosacījumi, ko piemēro Austrālijas izcelsmes augsnei, attiecībā uz kuru piešķir šā lēmuma 1. panta paredzēto atkāpi
      
                  1)
               
               
                  Augsne ir:
                  
                              a)
                           
                           
                              karsēta ar karstu gaisu ne mazāk kā 121 °C temperatūrā un ne mazāk kā 2 stundas, kad ir sasniegta augstākā temperatūra, vai
                           
                        
                              b)
                           
                           
                              gamma apstarota 50 kGray (5 Mrad).
                           
                        
            
                  2)
               
               
                  Augsnei pievieno fitosanitāro sertifikātu, kas izsniegts Austrālijā saskaņā ar Direktīvas 2000/29/EK VII pielikumu. Sertifikāta ailē “Papildu deklarācija” sniedz norādi “Šis sūtījums atbilst Komisijas Lēmumā 2004/…/EK noteiktajiem nosacījumiem”.
               
            
                  3)
               
               
                  Pirms augsnes ievešanas Kopienā importētājs oficiāli informē dalībvalsts atbildīgās valsts iestādes par:
                  
                              a)
                           
                           
                              augsnes daudzumu;
                           
                        
                              b)
                           
                           
                              augsnes izcelsmi;
                           
                        
                              c)
                           
                           
                              paredzēto ievešanas datumu;
                           
                        
                              d)
                           
                           
                              augsnes galamērķi.
                           
                        
            
                  4)
               
               
                  Augsni nogādā vienīgi tajā vietā, kas atbildīgajām valsts iestādēm norādīta saskaņā ar 3. punkta d) apakšpunktu.
                  Ja galamērķis atrodas dalībvalstī, kas nav dalībvalsts, kurā augsni ieved Kopienā, ievešanas dalībvalsts iepriekšminētā importētāja iepriekšējā paziņojuma saņemšanas brīdī informē atbildīgās valsts iestādes par galamērķa dalībvalsti, norādot augsnes nogādes vietu.